Mariska Hargitay

Mariska Magdolna Hargitay (s. 23. tammikuuta 1964 Santa Monica, Kalifornia) on yhdysvaltalainen näyttelijä. Hargitay suoritti näyttämötaiteen pääaineopinnot UCLA:ssa. Hänet on palkittu sekä Golden Globella että Emmyllä.

Ura 

Hargitay on esittänyt vuodesta 1999 Olivia Bensonia Kova laki: Erikoisyksikkö -poliisisarjassa. Hargitayn esittämä Olivia Bensonin roolihahmo on vieraillut myös alkuperäisessä Kova laki -sarjassa sekä sen lyhyeksi jääneessä rinnakkaissarjassa Kova laki: Oikeuden ratkaisu. Ennen Kova laki -sarjaa Hargitay esiintyi merkittävissä rooleissa sellaisissa televisiosarjoissa kuten Downtown, Viinitila Falcon Crest, Tequila and Bonetti ja Teho-osasto.

Näyttelijäntyönsä lisäksi Hargitay on toiminut sekä tuottajana että ohjaajana. Hän on ohjannut kaikkiaan viisi Kova laki: Erikoisyksikön jaksoa sekä ollut vastaavana tuottajana kauden 18 alusta alkaen.

Yksityiselämä 

Hargitay syntyi kuuluisille vanhemmille: näyttelijä Jayne Mansfieldille ja mr. Universe Miklós Hargitaylle. Kesällä 1967 hän menetti äitinsä liikenneonnettomuudessa. Hargitay ja hänen kaksi veljeään, Zoltan ja Mickey Jr., olivat onnettomuusauton takapenkillä, mutta selvisivät vähäisillä vammoilla. Hargitayn isä Miklós Hargitay oli unkarilainen näyttelijä.

Elokuussa 2004 Hargitay avioitui saksalaissyntyisen näyttelijän Peter Hermannin kanssa.

Aiheesta muualla 

Yhdysvaltalaiset televisionäyttelijät
Primetime Emmy -palkinnon saajat
Vuonna 1964 syntyneet
Elävät henkilöt